Βασίλης Χατζηγιάννης

Ο Βασίλης Χατζηγιάννης (1924-2004)http://www.contra.gr/Soccer/Hellas/AEth/article1166952.ece ήταν ιατρός και παράγοντας του ελληνικού ποδοσφαίρου που διατέλεσε πρόεδρος της ΕΠΟ για δέκα χρόνια, από το 1975 μέχρι το 1985.

Ήταν γιατρός  (χειρουργός-ορθοπεδικός) στο επάγγελμα, και φιλικά προσκείμενος στην ΑΕΚ.http://www.sportdog.gr/article/127173/gia-tin-epo-den-psifizei-o-laos Διορίστηκε πρόεδρος της ΕΠΟ το 1975 από τον τότε υφυπουργό Προεδρίας αρμόδιο για θέματα Αθλητισμού Αχιλλέα Καραμανλή, με τον οποίο ήταν στενοί φίλοι.http://www.volosnet.net/2012/10/blog-post_4226.html

Το 1981, όταν ανέλαβε την εξουσία ο Ανδρέας Παπανδρέου και το ΠΑΣΟΚ, ο καινούριος υφυπουργός Προεδρίας αρμόδιος για τον Αθλητισμό Γιώργος Κατσιφάρας διόρισε αριστίνδην τρία νέα μέλη στο Διοικητικό Συμβούλιο της ΕΠΟ (Νίκος Ζουμπογιώργος, Γιώργος Λούβαρης, Βασίλης Γκρίσιν), οι οποίοι, με κυρίαρχο τον Ζουμπογιώργο, ανέλαβαν όλες τις βασικές αρμοδιότητες παραμερίζοντας τον Χατζηγιάννη, που πάντως παρέμεινε πρόεδρος μέχρι το 1985.

Τον διαδέχθηκε στην προεδρία ο Σωτήρης Αλημίσης.

Απεβίωσε σε ηλικία 80 ετών στις 19 Φεβρουαρίου 2004 και κηδεύτηκε την επομένη από τον ιερό ναό Αγίου Τρύφωνα στο νεκροταφείο της Κηφισιάς.Η Καθημερινή, φύλλο 20ης Φεβρουαρίου 2004, σελ. 12. Κατέλιπε τη σύζυγό του, Χρυσούλα, και παιδιά.

Παραπομπές

Κατηγορία:Έλληνες πρόεδροι αθλητικών Ομοσπονδιών
Κατηγορία:Προέδροι Ελληνικής Ποδοσφαιρικής Ομοσπονδίας